REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj 06-2/161-15

18. april 2015. godine

B e o g r a d

 Z A P I S N I K

23. SEDNICE ODBORA ZA POLjOPRIVREDU,

ŠUMARSTVO I VODOPRIVREDU, ODRŽANE 17. APRILA 2015. GODINE

Sednica je počela u 13,40 časova.

Sednici je predsedavao Marijan Rističević, predsednik Odbora.

Sednici su prisustvovali članovi Odbora: Milan Kovačević, Miodrag Nikolić, Žarko Bogatinović, Milija Miletić, Đorđe Stojšić, Marjana Maraš, Goran Ćirić, Velimir Stanojević, Arpad Fremond, kao i Vladan Milošević i Jovana Jovanović, zamenici članova Odbora.

Sednici nisu prisustvovali članovi Odbora: Jasmina Obradović, Veroljub Matić, Zoran Antić, Jovan Marković, Milan Korać, Dušan Petrović i Sabina Dazdarević.

Sednici je prisustvovao i narodni poslanik: Milan Novaković.

Pored članova Odbora sednici su prisustvovali: predstavnici Ministarstva poljoprivrede i zaštite životne sredine: prof. dr Zoran Rajić, državni sekretar, Vlado Kovačević, savetnik ministra, Siniša Kotur i Nenad Petrović, Uprava za veterinu, Zoran Knežević, Snežana Rakita i Nataša Mladenović, Uprava za poljoprivredno zemljište, Zorica Anđelković, v.d. direktora Republičke direkcije za robne rezerve, Nenad Budimović, sekretar Udruženja za poljoprivredu, prehrambenu industriju, šumarstvo i vodoprivredu Privredne komore Srbije, mr. sci. med. vet. Goran Đorić, direktor Veterinarske stanice „Đura-vet“ d.o.o. , dr. vet. med. Miodrag Milković, direktor Veterinarske stanice „Bujanovac“ kao i predstavnici sredstava javnog informisanja.

Većinom glasova usvojen je sledeći

D n e v n i r e d

1. Zadrugarstvo – pitanje novog zakona, pitanje zadružne imovine, revizija zadruga;
2. Pravilnici i ostala akta koja utiču na uvoz mesa, mleka i prerađevina;
3. Stočarstvo – problemi u veterini sa posebnim osvrtom u osemenjavanju u području sa otežanim uslovima;
4. R a z n o.

Odbor je jednoglasno usvojio predlog da se obavi zajednička rasprava po drugoj i trećoj tački dnevnog reda.

Prva tačka dnevnog reda **–** **Zadrugarstvo – pitanje novog zakona, pitanje zadružne imovine, revizija zadruga**

U uvodnim napomenama, predsednik Odbora Marijan Rističević obavestio je članove Odbora da mnoge zadruge traže da se razmotri pitanje zadružne imovine, posebno one koja nije izdvojena iz državne imovine, i založio da se ovo pitanje reši sistemski, donošenjem novog zakona. On je naveo i da zadrugari traže da se izvrši revizija zadruga koje su koristile sredstva iz norveških donacija, zbog izražene sumnje da je bilo zloupotreba.

Zoran Knežević, direktor Uprave za poljoprivredno zemljište je informisao članove Odbora o toku izrade novog Zakona o zadrugama, za čije je donošenje rok jesen ove godine.

Vlado Kovačević, savetnik ministra je istakao da će se novim zakonom rešiti pitanje zadružne imovine, kako bi se poljoprivredno zemljite i imovina zadruga kao takvi i upisali. U diskusiji je posebno naglašena potreba razvoja zadrugarstva u Srbiji i potreba povećanja agrarnog budžeta i njegovo adekvatno korišćenje.

U diskusiji su učestvovali narodni poslanici: Marijan Rističević, Miodrag Nikolić, Vladan Milošević, Milija Miletić, Goran Ćirić, Đorđe Stojšić i Milan Kovačević.

Druga i treća tačka dnevnog reda – **Pravilnici i ostala akta koja utiču na uvoz mesa, mleka i prerađevina; Stočarstvo – problemi u veterini sa posebnim osvrtom u osemenjavanju u području sa otežanim uslovima;**

U uvodnim napomenama, državni sekretar, Zoran Rajić je govorio o nedavnom sastanku predstavnika ministarstva sa udruženjima proizvođača iz oblasti stočarstva o Pravilnicima (u vezi sa mesom, mlekom i prerađevinama), otkupu tovljenika, uvozu mleka u prahu. Zaključak sa ovog sastanka je da se formira radna grupa koja bi trebalo da utvrdi usaglašenost postojećih Pravilnika sa regulativama EU.

Siniša Kotur je upoznao članove Odbora o aktivnostima Uprave za veterinu po pitanju kontrole uvoza mesa, o radu Veterinarske inspekcije, posebno o konkretnom slučaju uvoza mesa koje je bilo zaraženo salmonelom.

Nenad Petrović je informisao članove Odbora o problemu osemenjavanja domaćih životinja u selima, gde je veštačko osemenjavanje teže dostupno i gde postoje otežani uslovi rada. Takođe, on je podsetio da je veštačko osemenjavanje regulisano sa 4 Pravilnika (Zakon o stočarstvu) i 2 Pravilnika (Zakon o veterinarstvu)

Nenad Budimović, PKS, je predstavio najnovije podatke o stočnom fondu, analazi uvoza mleka, svinjskog i živinskog mesa, uvozu kiselo-mlečnih produkata koji beleži porast u prva tri meseca ove godine.

U diskusiji su učestvovali narodni poslanici: Marijan Rističević, Đorđe Stojšić, Vladan Milošević i Miodrag Nikolić.

Četvrta tačka dnevnog reda - **Razno**

Pod tačkom razno, predsednik Odbora je upoznao članove Odbora sa predstavkom koju su ispred MZ Dupljaj potpisali Dušan Anukić i Stevica Kračunjel, a koja se odnosi na zaključak Komisije koja je za konkretan slučaj osnovana na sednici Skupštine Opština Bela Crkva dana 18.12.2014. godine. Istom se traži raskid ugovora za izlicitirane parcele koje se vode kao pašnjak u KO Dupljaj iz razloga što su zakupci deo tih parcela, kako navode, već razorili i promenili namenu zemljišta. Odbor je predstavku prosledio Ministarstvu poljoprivrede i zaštite životne sredine i ukazao da je potrebno da se što hitnije dostavi odgovor podnosiocu predstavke i Odboru, a sa stanovišta njihove nadležnosti.

Gosti sednice Odbora su bili mr. sci. med. vet. Goran Đorić i dr. vet. med. Miodrag Milković koji su članovima Odbora direktno izložili probleme u radu Veterinarske stanice „Bujanovac“.

Nakon rasprave o svim tačkama dnevnog reda, članovi Odbora su na osnovu člana 56. Poslovnika Narodne skupštine, usvojili sledeći:

 ZAKLjUČAK

 I

Odbor podržava izradu novog Zakona o zadrugama i preporučuje da se novim zakonom pitanje zadružne imovine sistemski reši.Potrebno je da se ispita i pitanje zadružne svojine koja je vraćena zadrugama i sumnjivim transakcijama pretvorena u druge oblike svojine.

Odbor preporučuje Zadružnom savezu Srbije i Zadružnom savezu Vojvodine da se izvrši revizija zadruga ZZ Agrorača, ZZ Agronor, ZZ Srbobran, ZZ Brazda Rusko selo, ZZ Gospođinci, ZZ Bač (zakonska obaveza). S obzirom na značajne norveške donacije Odbor, takođe, preporučuje da se izvrši revizija ZZ Novi Karlovci i OZZ Srem Inđija, zbog gubitka velikih površina zemljišta u zadružnoj svojini.

Takođe, Odbor preporučuje da seosimrevizije koju treba da izvrše Zadružni savezi, uključei nadležni državni organi, Vlada, Ministarstvo poljoprivrede, tužilaštvo i MUP na teritorijama na kojima su poslovale pomenute zadruge.

Ovo pitanje je veoma bitno zbog vraćanja poverenja u zadruge i predstojeće korišćenje sredstava iz IPARD fondova kao i novih donacija koje je za sada najavila norveška vlada.

 II

Odbor preporučuje da se što hitnije izmene Pravilnicikoji utuču na uvoz mesa, mleka i prerađevinau korist kvalitetnog snabdevanja bezbednom hranom i razvoja domaće poljoprivrede i stočarstva.

Odbor pozdravlja aktivnost Vlade, Ministarstva poljoprivrede i zaštite životne sredine, Ministarstva trgovine, turizma i telekomunikacija, Republičke direkcije za robne rezerve, u vezi sa otkupom viška živih svinja i razmenom za stočnu hranu,a koje je stabilizovalo proizvodnju svinja. Odbor preporučuje da ta mera bude po mogućnosti stalna ili blagovremena. Odbor pozdravlja i uvedene prelevmane na sir, maslac i preporučuje da se oni zbog ugrožene domaće poljoprivredne proizvodnje uvedu i na druge poljoprivredne proizvode, bilo da su prelevmani stalni ili sezonski.

 III

Odbor preporučuje da se izmeni poseban Pravilnik za koje je nadležno Ministarstvo poljoprivrede i zaštite životne sredine, kako bi se osemeniteljima koji su prošli obuku ili će proći obuku za osemenjivanje stokeomogućio rad u saradnji sa veterinarskim stanicama na toj teritoriji, a posebno na područjima sa otežanim uslovima rada.

 IV

Odbor očekuje blagovremene odgovore na pitanja koja postavljaju članovi Odbora, a koja su upućena ministarstvima i drugim republičkim organima.

 V

Odbor preuzima obavezu da na inicijativu narodnog poslanika Đorđa Stojšića pripremi sednicugde će jedna od tačaka da bude i pitanje genetički modofikovanih organizama. Odbor traži da se Ministarstvo poljoprivrede više bavi problemom narušavanja konkurentnosti domaćeg stočarstva, gde imamo u vidu da je dozvoljen uvoz stoke hranjene GMO sojinom sačmom, ali je zabranjen njen uzgoj i promet na našoj teritoriji. Odbor preporučuje da se Narodna skupština i nadležni odbor što pre izjasne o predlogu za donošenje autentičnog tumačenja odredbe člana 4. stav 1. tačka 11) Zakona o genetički modifikovanim organizmima („Sl. glasnik RS“, br. 41/09), koji su podneli narodni poslanici.

 VI

Odbor podržava inicijativu za formiranje Centra za razvoj sela i poljoprivrede, kao i drugih oblika udruživanja u udruženja i organizacije poljoprivrednika.

 VII

Odborjoš jednom preporučuje Vladi Republike Srbije, Ministarstvu privrede i Ministarstvu poljoprivrede i zaštite životne sredine da se pod hitno sa liste za privatizaciju skine Veterinarska stanica Bujanovac, koja je nadležna za veterinu na teritoriji Bujanovca i Preševa. Odbor preporučuje da se u skladu sa članom 15. Zakona o veterini, Veterinarska stanica Bujanovac proglasi u javnu veterinarsku stanicu Bujanovac, kao javnu službu. Odbor upozorava Vladu Republike Srbije i Ministarstva da ukoliko se ovo ne učini, a radi se o kritičnom području, i VS Bujanovac privatizuje, preti opasnost da VS Bujanovac, preraste u ozbiljan instrument šverca u oblasti stočarstva i trgovinom mesa.

 Pošto drugih pitanja i predloga nije bilo, sednica je zaključena u 16,05 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Veljko Racković Marijan Rističević